CELEX: 32005R1293
Language: et
Date: 2005-08-05 00:00:00
Title: Komisjoni määrus (EÜ) nr 1293/2005, 5. august 2005, millega muudetakse määrust (EMÜ) nr 2676/90, millega nähakse ette ühenduse veinianalüüsi meetodid

6.8.2005   
            
            
               ET
            
            
               Euroopa Liidu Teataja
            
            
               L 205/12
            
         
      KOMISJONI MÄÄRUS (EÜ) nr 1293/2005,
   5. august 2005,
   millega muudetakse määrust (EMÜ) nr 2676/90, millega nähakse ette ühenduse veinianalüüsi meetodid
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 46 lõiget 3,
   ning arvestades järgmist:
   
               (1)
            
            
               Poolvahuveinide ja vahuveinide ülerõhu mõõtmise meetod on välja töötatud lähtuvalt rahvusvaheliselt tunnustatud kriteeriumidest. Selle meetodi uue kirjelduse võttis Rahvusvaheline Veiniamet vastu oma üldkogul 2003. aastal.
            
         
               (2)
            
            
               Selle mõõtmismeetodi kasutamine võimaldab tagada nimetatud veinide ülerõhu lihtsamat ja täpsemat mõõtmist.
            
         
               (3)
            
            
               Tavalise meetodi kirjeldus, mis on esitatud komisjoni määruse (EMÜ) nr 2676/90 (2) lisa peatükis 37, on muutunud alusetuks ning peatüki 37 lõige 3 tuleb seetõttu kuulutada kehtetuks. Lisaks sellele tuleb nimetatud määruse lisa täiendavasse peatükki hõlmata nimetatud meetodi ajakohastatud kirjeldus.
            
         
               (4)
            
            
               Seetõttu tuleb määrust (EMÜ) nr 2676/90 muuta.
            
         
               (5)
            
            
               Käesolevas määruses kirjeldatud meetmed on kooskõlas veinikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2676/90 lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1. Määrust on viimati muudetud komisjoni määrusega (EÜ) nr 1188/2005 (ELT L 193, 23.7.2005, lk 24).
   
      (2)  EÜT L 272, 3.10.1990, lk 1. Määrust on viimati muudetud määrusega (EÜ) nr 355/2005 (ELT L 56, 2.3.2005, lk 3).
   
      LISA
      Määruse (EMÜ) nr 2676/90 lisa muudetakse järgmiselt.
      
                  1.
               
               
                  Peatükk 37 “Süsinikdioksiid” muudetakse järgmiselt:
                  
                              a)
                           
                           
                              Lõige 1 muudetakse järgmiselt:
                              
                                          i)
                                       
                                       
                                          pealkiri asendatakse järgmise pealkirjaga: “1. MEETODI PÕHIMÕTE”
                                       
                                    
                                          ii)
                                       
                                       
                                          punkt 1.2 tunnistatakse kehtetuks.
                                       
                                    
                        
                              b)
                           
                           
                              Lõikes 2 asendatakse punkti 2.3 pealkiri järgmise pealkirjaga: “Teoreetilise ülerõhu arvutamine”.
                           
                        
                              c)
                           
                           
                              Lõiked 3 ja 4 tunnistatakse kehtetuks.
                           
                        
            
                  2.
               
               
                  Pärast peatükki 37 lisatakse peatükina 37a järgmine tekst:
                  “37a –   VAHUVEINIDE JA POOLVAHUVEINIDE ÜLERÕHU MÕÕTMINE
                  1.   PÕHIMÕTE
                  Pärast temperatuuri stabiliseerumist ja pudeli loksutamist mõõdetakse afromeetri (survetoru) abil ülerõhk. Ülerõhku väljendatakse paskalites (Pa) (I tüüpi meetod). Antud meetodit kohaldatakse ka gaseeritud vahuveinide ja gaseeritud poolvahuveinide puhul.
                  2.   SEADMED
                  Seadet, mis võimaldab ülerõhu mõõtmist vahuveinide ja poolvahuveinide pudelites, nimetatakse afromeetriks. Sõltuvalt pudeli sulgemise viisist (metallsulgur, kapsel, korgist või plastist kork) on seadme ehitus erinev.
                  2.1.   Kapsliga pudelid
                  Seade koosneb kolmest osast (joonis 1):
                  
                              —
                           
                           
                              Ülemine osa (nõelaga kruvi) koosneb manomeetrist, käsitsi pingutatavast rõngast, spiraalkruvist, mis libistatakse keskmise osa sisse ja nõelast, mis läbistab kapsli. Nõel on varustatud külgmise avaga, mille kaudu rõhk edastatakse manomeetrile. Seadme õhukindel sidestus pudeli kapsliga tagatakse tihendi abil.
                           
                        
                              —
                           
                           
                              Keskmise osa (mutri) ülesandeks on suunata ülemine osa kapsli keskosa suunas. Keskmine osa kruvitakse alumise osa külge, nii et see püsib tugevasti pudeli kaelal.
                           
                        
                              —
                           
                           
                              Alumine osa (jalus) on varustatud kannusega, mis libiseb pudeli randi alla ja hoiab kogu mõõteseadet paigal. Olemas on erisuguste pudelitüüpidele kohaldatud jaluseid.
                           
                        2.2.   Korgi abil suletud pudelid
                  Seade koosneb kahest osast (joonis 2):
                  
                              —
                           
                           
                              Ülemine osa vastab eelnevalt kirjeldatud seadmele, samas on nõel pikem. Nõelaks on pikk õõnes toru, mille otsa paigutatakse teravik, mis lihtsustab korgi läbimist. Teravik on paigaldatud lahtisena, kui kork on läbitud, kukub teravik veini sisse.
                           
                        
                              —
                           
                           
                              Alumine osa koosneb mutrist ja alusest, mis asetatakse korgi peale. Alus on varustatud nelja kinnituskruviga, mis hoiavad mõõteseadet korgi küljes kinni.
                              
                                 
                              
                                 
                           
                        Märkused manomeetrite kohta, millega nimetatud kaks seadet on varustatud:
                  
                              —
                           
                           
                              Manomeetrid võivad olla mehaanilised ja töötada Bourdoni toru abil või digitaalsed ja töötada piesoelektrilise anduri abil. Esimesel juhul peab Bourdoni toru olema valmistatud roostevabast terasest.
                           
                        
                              —
                           
                           
                              Manomeetrid peavad olema gradueeritud paskalites (lühend Pa). Vahuveinide puhul oleks otstarbekam võtta ühikuks 105 paskalid (105 Pa) või kilopaskalid (kPa).
                           
                        
                              —
                           
                           
                              Manomeetrid liigitatakse erinevatesse täpsusklassidesse. Manomeetri klassi number näitab lugemi suhtelist täpsust protsentides võrrelduna kogu skaala ulatusega (nt suurim rõhk, mida saab mõõta 1 000 kPa skaala ulatusega I klassi manomeeteriga, on 1 000 kPa, kusjuures mõõtmistulemuse täpsus on ± 10 kPa). Täpsete mõõtmiste tegemiseks tuleb kasutada I klassi mõõteriistu.
                           
                        3.   MÕÕTMISE KÄIK
                  Enne mõõtmist peab pudeli temperatuur tasakaalustuma vähemalt 24 tundi. Pärast seda, kui kapsel või korgist või muust materjalist kork on läbi torgatud, loksutatakse pudelit tugevasti, et rõhk stabiliseeruks, ja võetakse siis lugem.
                  3.1.   Kapsliga pudelid
                  Libistada jaluse kannus pudeli randi alla. Keerata mutrit, kuni seade kinnitub pudeli kaelale. Seejärel keerata ülemine osa mutri sisse. Et vältida gaaside väljumist, peab kapsli läbistamine ja tihendi surumine kapsli vastu toimuma võimalikult kiiresti. Seejärel tuleb pudelit tugevasti loksutada, kuni lugemiks saadava rõhu suurus jääb konstantseks.
                  3.2.   Korgiga pudelid
                  Asetada nõela otsa teravik. Asetada seadme alumine pool korgi peale. Kruvida neli kinnituskruvi korgi külge. Kruvida külge seadme ülemine osa (seejuures läbib nõel korgi). Selleks et rõhk edastataks manomeetrini, peab teravik kukkuma pudelisse. Seejärel tuleb pudelit tugevasti loksutada, kuni lugemiks saadava rõhu suurus jääb konstantseks. Pärast lugemi võtmist võtta teravik pudelist välja.
                  4.   TULEMUSTE VÄLJENDAMINE
                  Ülerõhku 20 oC juures (Paph20) väljendatakse paskalites (Pa) või kilopaskalites (kPa). Tulemus tuleb väljendada täpsusega, mis vastab manomeetri täpsusklassile (nt 1. klassi 1 000 kPa skaala ulatusega manomeetri korral 6,3 × 105 Pa või 630 kPa, mitte aga 6,33 × 105 Pa või 633 kPa).
                  Kui mõõtmistemperatuur on teistsugune kui 20 oC, tuleb paranduse tegemiseks korrutada mõõdetud rõhu väärtus asjakohase teguriga (vt tabelit 1).
                  TABEL 1
                  Vahuveini või poolvahuveini temperatuurile 20 oC vastava ülerõhu Paph20 ja temperatuuril t mõõdetud ülerõhu Papht suhe
                  
                              °C
                           
                           
                               
                           
                        
                              0
                           
                           
                              1,85
                           
                        
                              1
                           
                           
                              1,80
                           
                        
                              2
                           
                           
                              1,74
                           
                        
                              3
                           
                           
                              1,68
                           
                        
                              4
                           
                           
                              1,64
                           
                        
                              5
                           
                           
                              1,59
                           
                        
                              6
                           
                           
                              1,54
                           
                        
                              7
                           
                           
                              1,50
                           
                        
                              8
                           
                           
                              1,45
                           
                        
                              9
                           
                           
                              1,40
                           
                        
                              10
                           
                           
                              1,36
                           
                        
                              11
                           
                           
                              1,32
                           
                        
                              12
                           
                           
                              1,28
                           
                        
                              13
                           
                           
                              1,24
                           
                        
                              14
                           
                           
                              1,20
                           
                        
                              15
                           
                           
                              1,16
                           
                        
                              16
                           
                           
                              1,13
                           
                        
                              17
                           
                           
                              1,09
                           
                        
                              18
                           
                           
                              1,06
                           
                        
                              19
                           
                           
                              1,03
                           
                        
                              20
                           
                           
                              1,00
                           
                        
                              21
                           
                           
                              0,97
                           
                        
                              22
                           
                           
                              0,95
                           
                        
                              23
                           
                           
                              0,93
                           
                        
                              24
                           
                           
                              0,91
                           
                        
                              25
                           
                           
                              0,88
                           
                        5.   TULEMUSTE KONTROLL
                  Füüsikaliste parameetrite otsese määramise meetod (I tüüpi kriteeriumi meetod)
                  Afromeetrite kontroll
                  Afromeetreid tuleb korrapäraselt kontrollida (vähemalt üks kord aastas).
                  Kontrollimine toimub taatlusstendi abil. Stend võimaldab võrrelda kontrollitavat manomeetrit kõrgema klassi etalonmanomeetriga, mis on ühendatud kahe paralleelühenduses oleva riikliku rõhuetaloniga. Kontrollimiseks võrreldakse kahe seadme näitusid kasvavate rõhkude juures, seejärel kahanevate rõhkude juures. Kui kahe seadme näitude vahel on erinevusi, on vastava reguleerimiskruvi abil võimalik manomeetrit vajalikul viisil reguleerida.
                  Tunnustatud laboratooriumidel ja asutustel on vastavad taatlusstendid olemas, samuti on need olemas manomeetrite valmistajatel.”